**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_ 2025

**RAPORT DE SPECIALITATE**

la proiectul de hotărâre privind aprobarea Regulamentului cu privire la decontarea cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc, fără personalitate juridică

 Compartimentul juridic primind spre analiză proiectul de hotărâre privind aprobarea Regulamentului cu privire la decontarea cheltuielilor de transport pentru funcționarii publici din cadrul aparatului de specialitate al primarului municipiului Câmpulung Moldovenesc și instituțiilor subordonate Consiliului Local al municipiului Câmpulung Moldovenesc, fără personalitate juridică, menţionează următoarele:

 În conformitate art.417 alin.(3) din O.U.G. nr. 57/2019 privind Codul administrativ, cu modificările şi completările ulterioare, pentru funcţionarii publici care au domiciliul în altă localitate decât cea în care îşi desfăşoară activitatea şi cărora nu li se poate asigura o locuinţă de serviciu, autorităţile publice locale pot decide, în baza unui regulament propriu, decontarea cheltuielilor de deplasare.

 De asemenea, conform art. 129 alin. (1) şi alin. (12) din O.U.G. nr. 57/2019 privind Codul administrativ, cu modificările şi completările ulterioare, Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale, respectiv hotărăşte acordarea unor facilităţi, potrivit legii, personalului angajat în cadrul aparatului de specialitate al primarului şi serviciilor publice de interes local .

Având în vedere cele precizate, Compartimentul juridic consideră legal prezentul proiect de hotărâre.

 **CONSILIER JURIDIC**,

**Stoica Liviu-Claudiu**

SLC/SLC 2 ex.